open-index/open-wikipedia-markdown huggingface dataset:
Toronto Raptors

miniatura|sinistra
I **Toronto Raptors** i ze una de łe trenta scuadre de basket che łe zoga inte ła NBA, e A se pol dir che ła ze par serti versi un fià itałiana: defati, a parte èsar ła soła scuadra nasùa in Cànada, ła ga adotà na połìtega de marcà intarnasionałe co’l fato che ła cronpa tanti zogadori mìa de i Stati Unii. Ła ze stada ła prima a far zogar e senjar un itałian inte’l 1995, Vincenzo Esposito.

## Storia de ła scuadra
Ła só storia ła ze bastansa resente, sindo stà fondada inte’l 1995 (el dòparo de’l nome “Raptors”, strano ma vero, el reciama el film Jurassic Park). I primi ani i ze stài bruti, i jera ła pezo scuadra de ła NBA, ma inte’l draft de’l 1998 e co l’arivo de Vince Carter ła situasion ła ze mejorada: A se verzarà un parìodo bon co tante vitorie e co na bona prospetiva pa’l futuro. Dopo de Carter A ze rivà Chris Bosh che’l ga portà un bel zogo fin a’l 2021; inte sti ùltemi ani invese A ghe ze ła copia Kyle Lowry e DeMar Derozan, do guardie de bon łeveło che łe ze drio dar spetàcoło.
Chicago Bulls

miniatura|sinistra
I **Chicago Bulls** i ze una de łe trenta scuadre de basket che łe zoga inte ła NBA, che ła ga scomisià a zogar inte el 1966 fazendo suìto el mejo record de vitorie come nova scuadra pena rivada.

## Storia de ła scuadra
I primi ani no i ze stài mìa partegołari, fin che inte el draft del 1984 no i ga cronpà Michael Jordan, nome sìnboło de lejenda inte el mondo del basket de tuto el mondo. Intorno de łu i Bulls i ga costruìo na scuadra de veri e propri zogadori forti, come Scottie Pippen, che i ga fato sì che i reusise a vìnsar tre canpionadi drìo só man. A ze da dir che dopo che Jordan el ze ndato vìa ła scuadra pian pian ła se ga zbasà de braura, perché njanca in 'sti ùltemi ani i ze costanti inte łe vitorie.
Boston Celtics

miniatura|sinistra
I **Boston Celtics** i ze una de łe trenta scuadre de basket che łe zoga inte ła NBA; el só canpo de gara el ze el TD Garden a Boston, in Massachussets. I só cołori i ze el bianco e el verdo, e el sìnboło el ze un leprechaun.

## Storia de ła scuadra
Fondaì inte el 1949, insenbre a i New York Knicks e a i Golden State Warriors i ze ła scuadra che ła ga senpre partesipà a ła NBA. I ga vinto par 17 volte el tìtoło, e dal 1959 al 1966 i ze stài boni de vìnsarghene oto drio man, record mai batùo. I ga retirà 21 nùmari de maja, par n'altretanti zogadori retenjùi inportanti par ła storia de ła scuadra; tra cuełi che i ga senjà i ani d'oro A se pol nomenar Robert Parish, Bill Russell, Larry Bird, Paul Pierce (che'l se ga retirà a ła fin del 2021), Kevin Garnett, Ray Allen e Isaiah Thomas.
Milwaukee Bucks

miniatura|sinistra
I **Milwaukee Bucks** i ze una de łe trenta scuadre che łe zoga inte ła NBA, fondada inte el 1968.

## Storia de ła scuadra
No sendo intra łe scuadre pì forti, parché pena nasùe, inte el draft del 1969 i ga cronpà el forte Lew Alcindor, conosùo mejo come Kereem Abdul-Jabbar: lu e Oscar Robertson inte i ani Setanta i ze stài na copia cuazi inbatìbiłe che ła ga anca portà un trofèo a i Bucks. Inte i ani Otanta e Noanta A ghe ze stà alti e basi, e inte ła stajon 2000-2001 invese ła scuadra ła ga desputà uno de i mejo canpionadi (grasie a Ray Allen, Glenn Robinson e Sam Cassell sora tuti) rivando in finałe ma perdindo co i Philadelphia Sixers.

I ani dopo i Bucks i ze stài bastansa in crizi de rezultadi, anca se A ghe jera bone promese in canpo; dal 2021 A ze rivà zóvani boni come el grego Giannis Antetokounmpo e Jabari Parker che, grasie a ła conprovada braura de l'ałenador Jason Kidd, i ga bone prospetive pa'l futuro.
Cleveland Cavaliers

miniatura|sinistra
I **Cleveland Cavaliers** i ze una de łe trenta scuadre che łe zoga inte ła NBA, el prinsipal canpionado de basket de i Stati Unii. I zoga inte ła Quicken Loans Arena de Cleveland e, al 2021, i ze i canpioni in carga vendo vinto l'ano prima łe finałe contro i Golden State Warriors.

## Storia de ła scuadra
I primi ani da ła fondasion no i ze mìa stài fàsiłi, co record negadivi e poche partìe vinte, ma a metà de i ani Setanta co zogadori come Nate Thurmond i ze stài in grado de vìnsar racuanti premi. Inte i ani Otanta i ga visto oncora crizi fin a ła fine, cuando che Larry Nance e Brad Daugherty i łi ga portà a conbàtar pa l'anel (cusì A se dize co do scuadre de ła NBA łe zoga ła "finałe scudeto") contro i Chicago Bulls, dove che A ghe jera Michael Jordan, pardendo parò.

Da'l 2002 A ghe ze stà na zvolta parché, sindo stài i pezo del canpionado, i ga posùo l'ano drio man cronpar par primi al draft un zogador tra i zóvani, che el se ciamava LeBron James (el só soranome el ze "*The chosen one*", o "El sernìo" in Veneto). James el ga portà tanti sucesi a i Cavaliers fin al 2021, cuando che el ze stà vendùo a i Miami Heat; come conseguensa, parò, ła scuadra ła ga tacà a zbasarse in clasìfega e a no èsar pì conpetidiva.

Dopo cuatro ani de distansa, l'amor tra James e i Cavaliers el ze tornà vivo e el canpion retenjùo un vàłido erede de Michael Jordan el ga da novo meso sù ła cazaca de Cleveland co l'obietivo de portar l'aneło inte ła sità che ła ło ga fato crésar. El trionfo el ze rivà, grasie anca al juto de Kyrie Irving e Kevin Love, co łe finałe del 2021.
Oklahoma City Thunder

miniatura|sinistra
I **Oklahoma City Thunder** i ze una de łe trenta scuadre che łe zoga inte ła NBA, el canpionado de basket meregano.

## Storia de ła scuadra
A se ga suito da dir che ła só storia ła ze bastansa resente par el fato che fin a’l 2008 A ghe jera i Seattle SuperSonics: un acordo tra i cai de Seattle e Clayton Bennett, paron de ła scuadra, fato anca par realsar ła economìa de ła sità de Oklahoma dopo l’atentado de’l 1995, el ga vùo come conseguensa el spostamento de ła scuadra de i SuperSonics a Oklahoma City e el canbio de nome; eco nasùi i Oklahoma City Thunder.

Łe sorte de ła scuadra łe ze presto łigàe a Kevin Durant e Russell Westbrook, do zogadori tanto forti e conosùi, che i ga formà na copia d’oro fin a’l 2021; sta cuà ła jera considerada na copia da far paura, i gaveva na inteza granda e ła esplozività de Westbrook ła garantìa tanti ponti. Purtropo parò Durant, a fin contrato, el ga desizo de pasar a i Golden State Warriors parché el jera promozo de vìnsar l’aneło (anca se i jera forti, co Westbrook no i ło ga mài vinto), e deso Westbrook el se ga catà sansa un conpanjo in grado de tenjerghe testa. Inte el 2021 Westbrook el ga zogà so un łeveło mostruozo, deventanto el secondo zogador dopo Orcar Robertson a serar ła stajon NBA co ła tripla dopia de media, ma adiritura suparàndoło par nùmaro de triple dopie inte un intiero canpionado.
Charlotte Hornets

miniatura|sinistra
I **Charlotte Hornets** i ze una de łe trenta scuadre che łe zoga inte ła NBA.

## Storia de ła scuadra
Da'l 1988 fin al 2002 ła sede prinsipałe ła ze stada a Charlotte e, grasie a zogadori come Alonzo Mourning, Larry Johnson e dopo anca Baron Davis, i ga vùo un discreto suceso. Inte ła stajon 2002-2003 ła scuadra ła se ga spostà a New Orleans, łasando ła sità de Charlotte sensa scuadra: co un acordo tra NBA e sìndaco A ze nasùa na scuadra Nova, col nome de **Charlotte Bobcats** (el nome “Hornets” el jera za doparà da cuełi de New Orleans). Donca i Bobcats de Charlotte i se ga prezentà al Domiłe co na ventada de novità e co zogadori come Raymond Felton e Gerald Smith, ma sensa ver mai un canbio de marcia; par 'sta rajon inte el 2006 A ze stà nomenà diretor zenerałe Michael Jordan, che dopo cuatro ani el łi ga cronpà deventando l'ùnego paron co l'idèa de farghe far stajon bone.

Pian pian A ze rivà i vari Kemba Walker, Bismack Biyombo, Ramon Sessions e, anca, el itałian Marco Belinelli.

Inte el 2021 i New Orleans Hornets i ga desizo de canbiar nome in Pelicans, e łora Charlotte ła ga domandà e otenjùo el parmeso de tornar a ciamarse Hornets.
Detroit Pistons

miniatura|sinistra
I **Detroit Pistons** i ze una de łe trenta scuadre che łe zoga inte ła NBA. Ła só sede ła ze stada, fin a ła fin del canpionado 2021-2021, al Palace of Auburn Hills; dal pròsemo ano i se spostarà a ła Little Caesars Arena senpre de Detroit.

## Storia de ła scuadra
Ła storia de 'sta scuadra ła ze łegada asé al posto dove che i ze, Detroit, sità storegamente sinònemo de ła fàbrega de màchine General Motors: el paron de ła scuadra, a l'inisio inte el 1941, el ze stà Fred Zollner, cao de na conpanjìa che ła produzeva pistoni (eco spiegà el nome), dafati el nome orizenario el jera *Fort Wayne Zollner Pistons*. A l'inisio ła scuadra ła jera formada da tanti zogadori individuałisti, a dir che i zogava cuazi da sołi sansa schemi, e defati A no ze rivà mai rezultadi boni. Njanca l'arivo de parsonaji come Isiah Thomas, Bill Laimbeer e Vinnie Johnson, pur forti, el ga jutà e par tuti i ani Otanta no i ga mai sfondà. Inte el 1989 e'l 1990 invese i ze stài in grado de vìnsar el canpionado.

L'ùltemo tìtoło el ze datà 2004, cuando che co Chauncey Billups, Rip Hamilton, Tayshaun Prince, Ben e Rasheed Wallace i ga batùo in finałe i Lakers. Dopo i ga vùo na batùa d'aresto fin deso, parché A no ghe ze pì stà zogadori boni che i ze pasài de cuà.
Indiana Pacers

miniatura|sinistra
I **Indiana Pacers** i ze una de łe trenta scuadre che łe zoga inte ła NBA, el canpionado profesionìstego de basket de i Stati Unii, co sede a Indianapolis.

## Storia de ła scuadra
Prima de rivar inte ła NBA i ga vinto par tre volte ła ABA inte i ani 1970, 1972 e 1973 grasie a superstar come Mel Daniels, Jimmy Rayl e Rick Mount. Dopo èsar entrài inte ła NBA A ze rivà Reggie Miller, che el ze deventà sinònemo de Pacers e che fin al 2005 el ga portà un bel zogo e na beła popołarità a ła scuadra; dopo de łu, a metà ani Domiłe, A ghe ze stà na crizi de rezultadi, che ła ze durada fin che no A ze rivà Paul George, un zóvane prometente che, anca se'l ga vùo serti bruti infortuni a i zenoci che i ło ga penałizà inte el zogo, el ze oncora un gran atreta de òtemo łeveło reconosùo da i spasionài del basket.
Miami Heat

miniatura|sinistra
I **Miami Heat** i ze una de łe trenta scuadre che łe zoga inte ła NBA, co sede inte ła AmericanAirlines Arena de Miami, in Florida.

Pur sindo bastansa resente come scuadra, parché ła ze stà fondada inte el 1988, ła ga vinto par tre volte ła NBA. El nome "Miami Heat" el ze stà sernìo co un sondajo intra i tifozi, che i ło ga prefarìo a “Miami Vice”, come el film de połisìa.

## Storia de ła scuadra
I ani Noanta i ze stà caratarizài da alti e basi, ma A se recorda el tristo record de ła sconfita pì łarga de ła storia de ła NBA contro i Cleveland Cavaliers par 148-80 inte ła stajon 1991-1992. Dopo calche ano A ze rivà el sentro Alonzo Mourning che, sora de tuto co l'juto de Tim Hardaway, el ga portà a ła scuadra bełe vitorie par do tre ani, deventando un sìnboło. I ani Domiłe i se ga verto co ła bruta małatìa de Mourning, che a coeło A ghe ze stà dianjostegada na małatìa renałe (Mourning el ghe venjarà fora dopo tre ani), che ła ga conplegà ła strada de i Heat che i se ga trova sansa el zogador pì forte.

A'l draft del 2003 i Heat i ga cronpà Dwyane Wade e, poco dopo, Shaquille O’Neal, copia destinada inte el 2006 a vìnsar el canpionado batendo in finałe i Dallas Mavericks. L'ano dopo el ze partio mal a dirla tuta, anca par vìa de l'infortunio de O’Neal, tanto che i Heat i ze stài obrigài a véndarlo metendo fin al parìodo de gloria sparendo cusì da i piani alti de ła NBA. A'l draft de’l 2021, co’l boto, i ga cronpà da i Toronto Raptors Chris Bosh e da i Cleveland Cavaliers LeBron James che, co Wade, i ga formà i cusita diti "Big Three": come che A se pensava, anca se i jera un grupo formà da poco, i ze stài boni de vìnsar ła NBA a’l só primo ano insenbre.

Inte el 2021 LeBron James el ga desizo de tornar a Cleveland, metendo fin a ła padronansa de i Heat so ła NBA: A ze rivà dopo zogadori come el sentro Hassan Whiteside, Goran Dragic e Justise Winslow, che pian pian i ze drio ciapar man.
Orlando Magic

miniatura|sinistra
I **Orlando Magic** i ze una de łe trenta scuadre che łe zoga inte ła NBA, co sede a Orlando in Florida; i zoga łe só partìe inte l’Amway Center e el só nome el reciama el fato che in sta sità A ghe ze el parco zughi de Disneyworld.

## Storia de ła scuadra
A’l primo ano de NBA, el 1989, i ga totałizà soło che sédaze vitorie, ma dopo tre ani magri i se ga rescatà co’l draft dove che i ga pescà el sentro Shaquille O’Neal che’l łi ga portài presto a otenjer racuante vitorie fin a ła só cesion a i Los Angeles Lakers inte’l 1996.

Ła fin de i ani Noanta ła ze de pasajo e de recostrusion, defati in pochi ani A ze rivà Tracy McGrady (vendùo parò inte’l 2004), Dwight Howard, Hidayet Türkoğlu e Rashard Lewis, che i porta vitorie e sodisfasion a i Magic: sodisfasion che łe parmete de star boni par un pochi de ani. Co ła partensa de Howard inte’l 2021 A se ga verto na nova faze de recostrusion pitosto łenta, che parò no ła par tanto ben defenìa parché st’ano 2021 i obietivi inisiałi i ze stài tuti fałìi dàndoghe anonemidà a ła scuadra.
Minnesota Timberwolves

miniatura|sinistra
I **Minnesota Timberwolves** i ze una de łe trenta scuadre che łe zoga inte ła NBA, el canpionado de basket de i Stati Unii.

## Storia de ła scuadra
Da cuando che i ze nasùi inte’l 1989 e fin a’l 1995 i ze cuazi senpre rivài tra i ùltemi; ła zvolta ła ghe ze stada co l’arivo de Kevin Garnett, Tom Gugliotta e Stephon Marbury, che i ga portà ła scuadra a racuante vitorie prima che, co Latrell Sprewell e Michael Olowokandi, i vivese ła mejor stajon da ła só fondasion.

Inte’l 2007 i Timberwolves i ga łasà partir Garnett, fin l’ora el omo pì inportante, otenjendo dopo poco Kevin Love che intorno a cueło i ga costruìo na nova scuadra co zogadori come Wesley Johnson, Michael Beasley, Nikola Pekovic e Kosta Koufos. El projeto parò el se ga suito blocà parché Love el se ga infortunà a ła man e no’l ze pì stà bon de venjérghene fora, tanto che inte’l 2021 el ze stà vendùo a i Cleveland Cavaliers otenjendo Andrew Wiggins che, co i vari Zach LaVine, Ricky Rubio e Karl-Anthony Towns i ze drio formar ła scuadra del futuro: A dizemo che i ze inte na faze de pasajo e de crésita, i zóvani i ze drio catar ła so inteza e pa’l futuro A se se speta un vizìbiłe canbio de tendensa.
Portland Trail Blazers

miniatura|sinistra
I **Portland Trail Blazers** i ze una de łe trenta scuadre che łe zoga inte ła NBA, el canpionado de basket meregano. A se ga da dir na curiozità de sta scuadra: fin a uncuò ła ga el record de partìe “tuto ezaurìo” de spetatori, 814 partìe una drio só man de cheł'altra tra el 1977 e el 1995.

## Storia de ła scuadra
Dopo ła só fondasion inte’l 1970 A ghe ze stà un pochi de ani de asestamento fin a’l 1974, cuando che A ze rivà Bill Walton come zogador che intorno a cueło A ze stà costruìa na scuadra che, inte’l 1977, ła ga vinto el tìtoło NBA co na beła cavalcada che ła ze conosùa come “Blazermania” da cuanto spetacołare che ła ze stada. Dopo l’infortunio de Walton par un pochi de ani no i ga pì fato parte de łe scuadre pì forti, fin che A ze rivà Clyde Drexler a reportar un poche de vitorie: A ze ben dir parò che inte’l draft de’l 1984 i ga prefarìo cronpar Sam Bowie a i vari Michael Jordan, Charles Barkley e John Stockton, cometindo uno de i erori pì grandi de ła storia de ła NBA. Defati Drexler el se ga suito fato mal e el ze stà vendùo.

I ani Domiłe i se ga verto co na serie incredìbiłe de maganje łigada a i zogadori che i gaveva: Ruben Patterson, condanà par mołestia sesuałe; Arvydas Sabonis e Rasheed Wallace che i se ga menà a pache; Damon Stoudamire condanà par poseso de marijuana; Qyntel Woods condanà a łaori sosiałi par ver organizà conbatimenti tra cani. A ła fine, inte’l 2006, i ze riusìi pian pian a vènjar in cuà cronpando LaMarcus Aldridge prima e Damian Lillard dopo. Deso, co ła copia Lillard - C.J. McCollum e co l'arivo de’l sentro Jusuf Nurkic i ze drio farse un bon nome e drio trovar boni sucesi.
Washington Wizards

miniatura|sinistra
I **Washington Wizards** i ze una de łe trenta scuadre che łe zoga inte ła NBA, el canpionado de basket meregano. I ga un ocio de revardo pa’l fato che i ze ła scuadra de ła capitałe de i Stati Unii; A ghe ze suito da dir che da ła só fondasion inte’l 1961 ła scuadra ła ga canbià un saco de nomi: **Chicago Packers**, **Zephyrs**, **Capital Bullets**, **Washington Bullets**, **Wizards**.

## Storia de ła scuadra
Fin a i ani Setanta i ga vùo alti e basi sensa mai sfondar, fin parò a’l 1978 co i ze stài in grado de vìnsar el canpionado batendo in finałe i Seattle Supersonics. El 1997 ła popołarità de i Wizards ła ze de inprovizo sciopada grasie a’l fato che Michael Jordan, che el se jera retirà pochi ani prima, el ga desizo de tornar a zogar proprio co łuri. Inte’l 2003 a ze rivà invese Gilbert Arenas che, par sete ani, el ze stà el nome sìnboło de i Wizards; fin a’l 2021 invese no i ga mìa vùo partegołari sucesi, e proprio par sta razon (el marcà NBA el funsiona, par dirla in breve, che chi che’l va mal un ano, par cueło dopo el ga derito de cronpar i zogadori prima de cheł'altri) A ze rivà el playmaker John Wall, e dopo de łu Kirk Hinrich, Trevor Ariza, Emeka Okafor, Bradley Beal e altri che, anca deso, i ze cuełi che i ze drio inbastir sù i sucesi de na scuadra che ła se pol métar rento tra łe pì bone de ła NBA.
Denver Nuggets

miniatura|sinistra
I **Denver Nuggets** i ze una de łe trenta scuadre che łe zoga inte ła NBA, nasùa inte el 1967 col nome de **Denver Larks**.

## Storia de ła scuadra
I primi ani inte ła ABA no i ze stài mìa fàsiłi, sindo da poco deventài na scuadra, ma dopo el pasajo inte ła NBA inte el 1976 i ga vùo un par de stajon bone grasie a i zogadori Alex English e Ernest “Kiki” Vandeweghe, prima parò de cascar de novo in defigoltà i primi ani Noanta cuando che l'ałenador Doug Moe el ze stà vendùo. El só rinpiaso, Paul Westhead, el gavéa un stiłe de zogo bazà so canestri vełosi e sensa partegołari schemi, e come conseguensa i Nuggets i ciapava pì ponti de cuełi che i senjava. A ze da dir che tuti i ani Noanta i ze stài tribołài par łori anca par via de i problemi de i só paroni: no vendo fato boni investimenti econòmeghi A no ghe jera schei par el marcà, e łora A no podeva mìa rivar zogadori àbiłi a vìnsar calcosa.

Inte el draft del 2003 i Nuggets i ga cronpà el zóvane Carmelo Anthony e, i ani dopo, J.R. Smith, Allen Iverson, Chauncey Billups e Marcus Canby: tuti pian pian i ga portà boni rezultadi, anca se mai un canpionado, ma i ga dato un bon nome a ła scuadra.

Inte’l 2021 vendendo Anthony i ga cronpà el itałian Danilo Gallinari, che pian pian el ze rivà a deventar el capitan de i Nuggets ‘vendo al so fianco i vari Dwight Howard, Andre Iguodala, Ty Lawson, Evan Fournier. Inte sti ùltemi ani i ze drìo afermarse come una de łe mèdio bone scuadre, e st’ano 2021 A ze sciopà ła gran braura de’l sentro Nikola Jokic, destinà co l’juto de i conpanji a deventar, infortuni parmetendo, un òtemo zogador.
Utah Jazz

I **Utah Jazz** i ze una de łe trenta scuadre che łe zoga inte ła NBA, el canpionado de basket de i Stati Unii, co sede inte ła Vivint Smart Home Arena a Salt Lake City.

El só nome el vien da’l zènare muzegałe e ła ze ła pì ceła sità che ła ga na scuadra NBA.

## Storia de ła scuadra
I primi ani dopo ła nàsita inte’l 1974 no i ze stài par njente boni anca se A ghe jera zogadori come Pete Maravich, Spencer Haywood e Bernard King, par vìa che el paron el jera pì tacà a ła parte econòmega de i afari che nò a’l dezviłupo sportivo: par dieze ani no i ze mìa stài boni de inporse, fin che inte’l draft de’l 1984 A ze rivà el playmaker John Stockton e l’ano dopo Karl Malone. Co łuri A se pol ben dir che fin a’l 2003 A ghe ze stà ani pieni de vitorie e de finałi zogàe a ła pari co scuadre come i Chicago Bulls de Michael Jordan

Dopo de sti ani A ze rivà un parìodo de recostrusion e canbiamento che’l ga ciapà rento zogadori come Andrej Kirilenko, Carlos Boozer e Deron Williams, che parò no i ga mài reportà a alti łevełi i Jazz.

Inte’l 2021 A ze stà canbià l’ałenador co Quin Snyder, che’l ze drio far renàsar ła scuadra pian pian pontando so’l sentro Rudy Gobert e so l’ała Gordon Hayward, che i ze na bona prospetiva pa’l futuro sindo anca bastansa zóvani e co bone prospetive. Inte el 2021 Hayward el ze stà vendùo a i Boston Celtics, donca A se ga da novo verto un parìodo de recostrusion pontando anca so l'intaresante zóvane Donovan Mitchell.
Los Angeles Clippers

miniatura|sinistra
I **Los Angeles Clippers** i ze una de łe trenta scuadre de basket che łe zoga inte ła NBA; el só canpo de gara el ze el Staples Center a Los Angeles, che i devide co i Los Angeles Lakers e co ła scuadra femenina de łe Los Angeles Sparks.

## Storia de ła scuadra
Nasesti inte el 1970 col nome de **Buffalo Braves**, i primi ani i ze stài magri de rezultadi anca se A ghe jera in canpo zente come Bob Kauffman, Don May e Bob McAdoo. Inte el 1978 i se ga spostà a San Diego canbiando el nome in **San Diego Clippers** e, inte el 1984, i ze ndài a Los Angeles ciapando finalmente el só nome de deso: co Ron Harper in canpo e Larry Brown in panchina come ałenador, inte el 1992 i ze riusìi finalmente a rivar a i playoff. Fin al 2000 no i ze pì stài boni de tornarghe e fin al 2007 i ga vùo alti e basi łigài a i vari Andre Miller, Shaun Livingston e Chris Kaman.

A se ga da evidensiar el fato che i Clippers i ze senpre stài visti come ła "segonda" scuadra de Los Angeles, parché i Lakers i ze senpre stài pì forti de łori de tanto, ma co l'arivo de Blake Griffin inte el 2009 'sto andamento pian pian el ze canbià, cònplise anca el łento zbasamento de cuałità de i Lakers inte chiłi ani; a Griffin A ghe ze stà meso de fianco el playmaker Chris Paul e el sentro DeAndre Jordan che, insenbre a n'altri nomi boni, i ga formà un terseto mìa mal fin a 'sto ano 2021. I se ze parò drio confarmar come na eterna inconpìa, parché anca se i ga potensiałe no i riese mai a far el salto finałe.
Phoenix Suns

miniatura|sinistra
I **Phoenix Suns** i ze una de łe trenta scuadre de basket che łe zoga inte ła NBA, co sede a Phoenix in Arizona.

A ghe ze na curiozità da dir de sta scuadra: in baze a’l raporto tra partìe vinte e perse, da cuando che i ze nasùi a uncuò, i ze cuełi che i ga vinto de pì sensa parò vìnsar mai el tìtoło NBA.

## Storia de ła scuadra
Da ła só nàsita inte’l 1968 e fin a’l 1976 no i ga mai fato na beła inpresion, ma in chel’ano i ze stài finalmente boni de rivar in finałe e de zogàrseła fin a gara 7 co i pì forti Boston Celtics, venjendo batùi; da cuà par cuazi tuti i ani Otanta i ze tornài inte ła parte basa de ła clasìfega, a càuza anca de problemi de spojatoio e de scàndałi de droga.

Inte’l 1987 parò A ga tacà rivar zogadori boni come Kevin Johnson, Mark West e, sora de tuti, Charles Barkley inte’l 1992, destinà dopo a èsar recordà come uno tra i zogadori pì forti de tuta ła NBA. I ani dopo pa’l vero i ze stài bastansa fati de alti e basi, de arivi in finałe ma anca de batoste grande, ma A se recorda che par Phoenix A ze pasà Shawn Marion, Amar’e Stoudemire e Steve Nash, el playmaker che’l ga vinto par do ani drio man el tìtoło de MVP (“*most valuable player*”, el zogador pì brao) de ła NBA, fazéndoło deventar uno de i pì apresài inte chel roło łà.

Dopo de Nash, vendùo inte’l 2021, A no ghe ze stà mìa na bona recostrusion a dir el vero: deso A ghe ze Eric Bledsoe e Tyson Chandler, ma proprio st’ano 2021 sti “vetarani” i ze stài sacrifegài par far spasio a i zóvani; A ze venjùo fora el tałento e ła braura de Devin Booker che, a sołi 21 ani, el ze stà bon de senjar inte na partìa ben 70 ponti da soło e el sarà da tenjer d’ocio pa i ani pròsemi.
Col Draft del 2021 xe anca rivà coa prima sielta DeAndre Ayton, a dirisensa spera che el fassa un bel duetto co Booker.
Houston Rockets

miniatura|sinistra
I **Houston Rockets** i ze una de łe trenta scuadre de basket che łe zoga inte ła NBA, el canpionado de basket de i Stati Unii; el só pałaseto el ze el Toyota Center de Houston, e el nome el ze stà sernìo par onorar el dezviłupo del mìsiłe (“rocket”, mìsiłe) Atlas de l’aeronàutega meregana.

## Storia de ła scuadra
Fondài inte el 1967 a San Diego, no i ga mìa vùo ani boni a l’inisio, anca se A ghe jera zogadori forti come Elvin Hayes, Calvin Murphy o Rudy Tomjanovich; pian pian a metà ani Setanta e dopo ver canbià ałenador i ze riusìi a ndar a i playoff anca grasie a Moses Malone (soranomenà "*The chairman of the boards"*, “El presidente de i consiji de aministrasion”). Inte el 1981 i ga anca zogà ła finałe contro i Boston Celtics, ma i ga perso de bruto. L'ano dopo Malone el ze stà vendùo parché el só contrato el jera scadùo, e al só posto A ze rivà do sentri ben alti: Ralph Sampson e Hakeem Olajuwon, do zóvani che i ga formà na copia ciamada “Tóri Zemełe” pa ła só altesa. Dopo serti ani de rodajo e de alti e basi, inte el 1994 e anca inte el 1995 i ze riusìi finalmente a vìnsar el canpionado grasie al dominio totałe de Olajuwon, che par do ani drio man el se ga ciapà el tìtoło de MVP.

Dopo 'sti ani boni A ghe ze stà un fià de cało fin a metà ani Domiłe, che rento a cueło A se ga fato nome el sentro Yao Ming, Tracy McGrady e James Posey, sansa parò mai otenjer vitorie inportanti.

Inte 'sti ùltemi ani A ze rivà el playmaker James Harden che intorno a cueło pian pian A ze stà costruìa na scuadra senpre pì bona: inte el 2021 A ze sciopà tuta ła só braura, jutada da l'arivo de l'ałenador Mike D’Antoni che el ze riusìo a cavar fora da Harden łe só mejo cuałità meténdoghe in man el zogo.
Memphis Grizzlies

miniatura|sinistra
I **Memphis Grizzlies** i ze una de łe trenta scuadre de basket che łe zoga inte ła NBA, el canpionado de basket de i Stati Unii.

## Storia de ła scuadra
Nasesti inte el 1995, i ga tacà a zogar a Vancouver in Canada insieme a i Toronto Raptors, ma i primi sincue ani no i ze stài proprio boni: A se recorda Bryant Reeves, Antonio Daniels e Mike Bibby. Inte el 2001 i se ga spostà dal Canada al Texas, a Memphis, dove che A ze rivà suito Shane Battier e el sentro spanjoło Pau Gasol, che el se ga revełà un òtemo zóvane tanto da vìnsar el premio de Rookie of the Year ("zóvane de l'ano"). I ani dopo A ze rivà James Posey e Mike Miller che co cuełi e Gasol i Grizzlies i ze riusìi a rivar a i playoffs, sansa vìnsar parò njente. Co ła rotura del piè de Gasol inte el 2006, ła scuadra ła ze stà obrigada a véndarlo a i Lakers visti anca i bruti rezultadi: i ani dopo A ze rivà Zach Randolph e Marc Gasol, fradeło de Pau, che insieme a Rudy Gay i ga pian pian portà da novo i Grizzlies tra łe pi forte scuadre.

Inte 'sti ùltemi ani, dopo che Gay el ze stà vendùo, A ze rivà Mike Conley che intorno a cueło A se ze drio costruir ła scuadra del futuro, desfrutando ła esperiensa de Randolph e Gasol.
Sacramento Kings

miniatura|sinistra
I **Sacramento Kings** i ze una de łe trenta scuadre de basket che łe zoga inte ła NBA, fondada inte’l 1948 a l’inisio a Rochester co’l nome de “**Seagrams**” (dopo “**Royals**”, dopo oncora “Kings”), e co ła sede che infra i ani ła se ga spostà inte deverse parte de i Stati Unii.

## Storia de ła scuadra
Inte’l 1951 i Royals i ga vinto el tìtoło de ła NBA ma A no ze rivà i schei che i sperava, e łora pian pian i ze ndài in crizi tanto da doverse spostar de sità, a Cincinnati. Cuà A ze rivà Oscar Robertson, pasà a ła storia par èsar el primo zogador in tuta ła storia de ła NBA a fenir na stajon co ła tripla dopia de mèdia (A vol dir, de sòłito, almanco 10 ponti, 10 renbalsi e 10 assist par partìa): na roba asé defìsiłe da far, tanto che sol che st’ano 2021 Russell Westbrook de i Oklahoma City Thunder el ghe ze riusìo.

Inte’l 1972 i se ga spostà a Kansas City canbiando nome in “**Kings**”, e dopo poco i se ga spostà da novo a Omaha; inte’l 1985 A ghe ze stà n'altro spostamento a Sacramento, staolta par senpre, che pian pian el ga fato tornar rezultadi boni. A ze anca rivà forti zogadori come Chris Webber, Vlade Divac e Predrag “Peja” Stojakovic che, co Doug Christie, i ga formà par un pochi de ani na scuadra beła da védar in canpo.

Da’l 2003 e co l’infortunio de Webber A ze inisià el łento cało de i Kings, durà fin a’l 2009 co A ze rivà el zóvane Tyreke Evans e DeMarcus Cousins, che anca se i jera forti no i ze mai stài boni de portar vitorie inportanti.
Dallas Mavericks

miniatura|sinistra
I **Dallas Mavericks** i ze una de łe trenta scuadre de basket che łe zoga inte ła NBA, el canpionado de basket de i Stati Unii; ła só sede ła ze al American Airlines Center de Dallas, e i ze nasùi inte el 1980 donca bastansa tardi in confronto a cheł'altre scuadre. El nome el vien da ła serie tełeviziva western “Maverick”, anca parché uno de i primi paroni el jera uno de i atori.

## Storia de ła scuadra
El primo ano no'l ze mìa stà bon, A se pensa anca par el fato de ver pontà so zogadori zóvani e sensa esperiensa, ma za l'ano dopo i Mavericks i ga fenìo ła stajon rivando anca a i playoffs, dove che A se ga metùo in mostra Mark Aguirre: co łu, Brad Davis e Rolando Blackman inte i ani dopo i ze riusìi a deventar una de łe pì forte scuadre de ła NBA. Da'l 1988 A ze rivà na łonga serie de canpionadi bruti anca se A ghe jera el playmaker Jason Kidd, che i se ga zlongà fin a i ani Domiłe, fin che A ze rivà un novo paron che el ga portà co łu Dirk Nowitzki, destinà a deventar el sìnboło de i Mavericks fin uncuò. Intorno de łu pian pian A se ga zontà zogadori boni come Marquis Daniels, Jamal Magloire, Shawn Marion, Predrag “Peja” Stojakovic e altri ma, sora de tuto, A ze stà sistemà i problemi che i gaveva inte el reparto defensivo: in 'sta manjera inte el 2021 i ze stài boni de vìnsar el só primo tìtoło NBA batendo in finałe i Miami Heat.

Come che càpita racuante volte, dopo de 'sta gran roba A ghe ze stà ani de pasajo, dovùi anca a ła véndita de alcuni zogadori o in onji cazo a na scarsa braura de ver continuità in canpo; inte 'sti ùltemi ani A ghe ze oncora Nowitzki come veteran che el zoga ben e, pian pian, a ghe ze calche zóvane intaresante par el futuro.
New Orleans Pelicans

miniatura|sinistra
I **New Orleans Pelicans** i ze una de łe trenta scuadre de basket che łe zoga inte ła NBA.

Inte’l 2002 i Charlotte Hornets i se ga spostà a New Orleans, deventando i *New Orleans Hornets*, ma i primi tre ani no i ze stài njente de bon o intaresante.

## Storia de ła scuadra
Ła storia de sta scuadra ła ze canbiada in manjera forte inte’l 2005, cuando che l’uragano Katrina el ga desfà New Orleans: i Hornets i se ga dovùo spostar a Oklahoma City, dove che a ze rivà Chris Paul come playmaker. Tornài a New Orleans inte’l 2007, Paul e David West i ze stài boni de portar ła scuadra a i playoffs sensa parò farghe vìnsar njente; dopo n’altro ano de pàuza, da’l 2009 A ghe ze stà na sorta de refondasion che ła ga portà zogadori boni come Darren Collison e Marco Belinelli. No sindo rivà rezultadi A ghe ze stà oncora bezonjo de cronpar zogadori novi, łora A se ga desidesto a’l draft de’l 2021 de cronpar el zóvane Anthony Davis.

Inte’l 2021 i ze deventài New Orleans Pelicans parché el nome “Hornets” el ze tornà a ła scuadra de Charlotte, e da sto parìodo A ze partìa na nova faze insentrada so’l fato de pontar sora de tuti so zogadori zóvani e de bone prospetive: de fianco de Davis, che intanto el se ga fato un gran bon zogador, A ze rivà Jrue Holiday e altri che pian pian i ze drio ingranar, anca se oncora A ghe ze stajon bone e stajon piene de defigoltà.

## Altri projeti
Band of Brothers

***Band of Brothers*** ła xe na miniserie tełevixiva de i Stati Unii de xenare bełego, produxesta da Steven Spielberg e Tom Hanks, insenbre a‘l network HBO. Ła miniserie ła xe ciapada da’l łibro (*Band of Brothers: E* *Company, 506th Regiment, 101st Airborne from Normandy to Hitler’s Eagle’s Nest*) de’l 1992 de’l stòrego Stephen Ambrose, che A‘l ga partesipà anca cofà consułente. Inte’l 2010 i stisi creadori de Band of Brothers ( *Steven Spielberg ,Tom Hanks, Gary Goetxman*) i ga produxesto n’altra miniserie de 10 puntàe ciamada *[[The Pacific]]*, insentrada so ła guera de’l Pasìfego.
## Produsion
Ła miniserie ła xe tirà fora da na publegasion de Stephen Ambrose, autore de D-Day, el łibro da ndóe A i ga ciapà spunto par fare Saving Private Ryan (Salvate il Soldato Ryan), che de coeło A’l ga fato anca da consułente stòrego.

## Trama
Anbientada inte ła seconda guera mondiałe (de presixo da’l 1942 a’l 1945), ła miniserie ła parla de ła Easy Company (Conpanjìa Easy) de’l 2° Batajon, 506° Rejimento Fanti Paracadutisti, 101ª Divixion Aerioportada, de l’Exersito dei Stati Unii, da’l so adestramento a Camp Toccoa in Georgia a’l so dispiegamento so’l fronte europèo fin a ła fin de ła guera.

## Curatesa stòrega
In serte puntàe (3, 4 e 6) A se vede diversi tipi de mexi corasadi todeschi, che A no i xe mìa orixenałi, ma el fruto de un laoro de adatamento de altri mexi pì fàsiłi da catare, fato da i tècneghi de ła produsion.
El Panxer VI Tiger I el xe stà tirà fora da un T34/85 sovìetego (A xe probàbiłe che’l sìe el steso uxà so Saving Private Ryan), el semovente Sturmgeschütx III el xe stà tirà fora da un FV-432APC ingrexe, el caciacari Jagdpanxer V Jagdpanther el xe stà tirà fora da un T-54/55 sovìetego; el semicingołà Sd.Kfx.251 el xe un OT-810 cecoxlovaco, somejante al modeło todescho, che A ghe xe stà dipinxesto sora łe fiancade łe croxi de fero.

## Reconosimenti
Band of Brothers el ga risevùo 19 nomination a i Emmy Award e ne ga vinti 6. In pì A’l ga vinto un Golden Globe come mejo miniserie o film par tełevixion (2002) e un premio de l’American Film Institute.

## Cołegaminti esterni
*  HBO ''Band of Brothers''  sito ofisałe
Eiichirō Oda

***Eiichirō Oda*** (尾田 栄一郎 *Oda Ei'ichirō*; Kumamoto, 1º zenaro 1975) el ze un *mangaka*, a dir in łengua japoneze “autor de fumeti”, tra i pì popołari e sełebrài in tuto el mondo grasie, prinsipalmente, a’l suceso che el ga vuo e che’l ze drio ver ancura deso co’l manga One Piece.

Cuande che’l jera bocia el ze stà ispirà da’l manga Dragonball (dizenjà da’l mistro Akira Toriyama), da’l manga Hokuto no Ken (in itałian conosesto co’l nome *Ken il Guerriero*), mentre ła pasion pa’ i pirati ła ghe ze nasesta vardando ła serie animada tełeviziva de Vichi el vikingo .

Oda el ga scumisìa a dizenjar i manga a partir da’l 1992, donca co’l jera ancura un tozatel, e ła só prima òpara ła se ciamava *Wanted*. Inte łe òpare *Monsters* (1993) e *Romance Dawn* (1996) i fa ła só conparsa parsonaji e temàteghe che daspó i venjarà zviłupài purpio su *One Piece*. Tute łe òpare autoconcluzive che’l vea prodoto vanti de *One Piece* łe ze stàe pubregàe inte’l 1998 inte ła racolta intitołada *One Piece Wanted!*.

A partir da’l 1997 Oda el scumisia a pubregar el manga One Piece, na òpara ancura deso in via de pubregasion e che da vinti ani a sta parte ła ze deventà l’obietivo de ła só vita. De fati i capìtułi de *One Piece* i vien pubregài in Japon onji setimana costantemente da vinti ani e donca, par starghe drio a sti ritmi de pubregasion, a Oda ghe toca łaorar scuazi 20 ore al dì, sete dì su sete, in baze a cuanto che’l ga declarà su varie intarviste a i jornałi japonezi . Par de pì, anca se’l ga a despozision na scuadra de asistenti, el groso de’l łaoro de inpostasion e dizenjio de łe vinjete ło fa łu in parsona parché el vol aver el controło totałe de ła só òpara.

## Curiozidà
So ła parsona de Oda A se sa tanto poco parché el ze un omo asè schivo e reservà, donca asè ràdeghe łe ze łe só intarviste e łe aparision pùbreghe spesialmente in tełevizion. A onji modo, so ła baze de calche intarvista che i ghe ga fato a łu, o a i só editori, A ze venjesto fora che’l ze un gran apasionà de łe graełade de carne co i amighi e che purpio ła carne ła ze el só manjar prefarìo, un ciaro refarimento a Monkey D. Luffy, a dir el protagonista de One Piece . Par de pì savemo che Oda el ze nativo de ła prefetura de *Kumamoto*, a dir na zona del Japon che inte el 2021 ła ze stà colpìa da un forte taramoto che el ga cauzà 49 morti e un stramaro de dani. E a zunjo del 2021 l'aministrasion de ła prefetura ła ga revełà che el *mangaka* de One Piece el ga versà, traverso de do donasion, un totałe de 800 mełioni de yen pa' finansiar ła recostrusion daspó del taramoto, na sifra che ła coresponde a sirca 6.300.000 euro .
## Varda anca
* One Piece

## Note
Andrea Zanzotto

**Andrea Zanzotto** (Pieve, 10 de otobre 1921 - Conejan, 18 de otobre 2011) el xe sta un poeta trevixan, tra i prinsipałi esponenti de ła poexia in vèneto del novesento.
Jacopo Sansovino

Scapà via da Roma inte el 1527 quando i lanzichenechi i ga sachegià la sità, el ga catà riparo a Venesia (entrando in seguito inte el patriziato veneto), in do che el ga costruìo le Procuratie vece, la loggeta del Canpanil de San Marco, la Biblioteca Marciana e altri palazi.
Michele Sanmicheli

Architetura de stanpo manierista, xe stà tra i pì grandi de la so època te'l sò canpo.

Inte el canpo de l'architetura militar, Michele Sanmicheli el se ga dedicà a rinforzar le fortificazioni (secondo i cànoni de la "fortificazion a la moderna", o sia con i bastioni e varie tèniche par tegner bota ai bonbardamenti de l'artilieria) inte i vari posedimenti veneti (oltre a Verona, Candia, Dalmazia, Corfù, Cipro). El ne ga lassà inportanti òpere come Porta Nova, Porta Palio e vari palazi a Verona e Porta Teraferma a Zara.
Venetikà

Ła **Venesia** (in łatin **Venetia**, in grego Βενετικὰ, "**Venetikà**") el ze stà on distreto aministradivo de’l Ezarcado d’Italia creà inte’l ano 584 da’l inperador bizantin Maurisio, ełimenando ła presedente eparchìa anonaria. Ła fin de’l distreto ła se verìfega inte’l 697 co el deventa Dogado de Venesia.

## Storia e estension
Ła Venesia ła fazeva parte de l’eparchìa anonaria, formada inte’l 580, che ła controłava i teritori restài bizantini drio ła costa adriàtega setentrionałe (łaguna vèneta, Ravena e Picenum) insenbre a enclavi in emilia, lonbardìa e calche sità vèneta come Patavium (Padoa) e Opitergium (Oderso). In breve tenpo i Łongobardi i concuista tute łe sità łontane da ła costa e a i Bizantini ghe resta sołamente ła zona visina a’l mare. El sistema de łe eparchìe no’l jera pì ùtiłe par protezar i confini daspò soło cuatro ani da ła so creasion (da parte de Tiberio II). Łe vien ełimenàe da l’inperador Maurisio creando unidà aministradive menori, co’l scopo de defendarse co major vełosità e prontesa. Ła Venesia ła deventa cusì na realtà spartìa da łe altre, proteta da on sistema de fortifegasion che sircuiva ła łaguna.
‘Sto modeło aministradivo el continua fin a’l 697, co el vien sostituìo da’l dogado come altre realtà za prezenti inte ła penìzoła. Da’l dogado se venjarà a formare ła Repùblega de Venesia che ła restarà par łongo tenpo soto l’influensa bizantina ma otenjendo ma senpre major independensa man man che l’inpero el se indebołiva.
Fabio Calzavara

**Fabio Calzavara** (Istrana, 21 de setenbre 1950) el xe on inprendidor e poitico veneto

## Biografia
Socio fondador de la Liga Veneta (coopta', 1980), el xe sta conponente del Consejio Diretivo de l'Union Federalista Europea co sede a Zurich (Confederasion Svisara) dal 1982 al 1986.
El xe sta' Consilier Nasional dea Asociasion Libari Inprendidori Autonomisti (ALIA, 1993/1994) e dei Libari Inprendidori Federalisti Europei (LIFE, 1995/1996).
El xe sta' eleto Consilier dea Provincia de Treviso (1985/1990) e Consilier Comunal de Mel (1995/1997).
Ntel 1996 el xe sta' eleto a La Camara dei Deputati inte el Colejio uninominal de Feltre (Bl), nomina' Capogrupo inte la III Comision Afari Esteri e dapo' nomina' Conponente dea "Gran Comision Interparlamentar Italia-Federasion Rusa".
Ntel 2004 xe migra' in Belzo, a Bruxelles/Brussel, e xe sta consulente indipendente acredita' al Parlamento Europeo e a la Comision Europea.
Senpre cofa' consulente indipendente el se ga trasferi' inte el 2005 a Mosca onde l abita prevalentemente.
Maometo

__HIDDENCAT__

right|thumb|200px**Maometo** (*ﺍﺑﻮ ﺍﻟﻘﺎﺳﻢ محمد بن عبد الله بن عبد ﺍﻟﻤﻄﻠﺐ ﺍﻟﻬﺎﺷﻤﻲ*, *Abū l-Qāsim Muḥammad ibn ʿAbd Allāh ibn ʿAbd al-Muṭṭalib al-Hāshimī*) (570 - 632) el xe stà un profeta e predicatore, fondador de l'Islam. I musulmani i crede esar l'ultimo profeta mandà da Allah.
Fabio Rovazzi

**Fabiano Piccolrovazzi** (Miłan, 18 de zenaro 1994), conosù anca come **Fabio Rovazzi** o sol Rovazzi STAR, el xe un raper e youtuber.

## Discografia

* **Andiamo a Comandare** singoło del 2016 famuxo in tuta Eoropa.
* **Tutto Tanto interessante** singoło de 2016
* **Volare** singoło de 2017 tormentone estivo 2017
* **Faccio Quello Che Voglio** singoło de 2018
miniatura|łogo de Rovazzi

## Voci Correlate
Emily Blunt

__HIDDENCAT__

thumb|right|Emily Blunt
**Emily Olivia Laura Blunt** (Londra 23 de febraro 1983) ła xena atora britania-statunitènse.
Aishwarya Rai

right|thumb|Aishwarya Rai (2014)
**Aishwarya Rai** (Mangalore, 1° de novenbre 1973) ła xe na atora sinematografega e  modeła indiana.

Dopo gaver vinto intel 1994 el concorso de bełesa Miss Mondo, scumisia ła cariera de atora

## Łigadure foreste

* Aishwarya Rai - Sito ofixial
Club Nacional de Football

El **Club Nacional de Football** (sp.: *Scuadra Nasionał de Bałon*), o *Nacional Montevideo*' el xe na scuadra de bałon uruguaiana baxada in Montevideo. Fondà inte el 1899, ła xe ła scuadra co pì titołi vinte inte el bałon uruguaiano, gavendo vinto 46 canpionati, 132 titołi nasionałi e 21 internasionałi, intrà łe cuałi 3 Cope Libertadores e 3 Cope Intercontinentałi. El canpo 'ndove che i xuga el xe el stadio **Gran Parque Central** (*Gran Parco Sentrałe*) (26 500 posti). I colori i xe cuei de ła bandiera de Artigas, eròe nasionał uruguaiano: el roso, l'axùro e el bianco.

## Stòria

Ła xe stada fondà el 14 de majo 1899, fondendo do scuadre, el *Montevideo Football Club* e l*'Uruguay Athletic Club*. Inte el 1901 el xuga so primo canpionato de Lega, e l'ano sucesivo vinse so primo canpionato.

Inte el 1971 el Nacional vinse ła Copa Libertadores, ła Copa Interamericana el ła Copa Intercontinentał, inte el 1980 el vinse ła Libertadores e ła Intercontinental, e inte el 1988 ła Libertadores, ła Intercontinental, ła Interamericana e ła Recopa.

## Xugadori pi famùsi

* Luis Suárez
* Álvaro Recoba
* Diego Godín

## Ligadure forèste
* Sito Ufficiałe
Madòna de Bon Consejo

[thumb|Ła  Madòna de Bon Consejo teł [Santuario de Bon Consejo|Santuario de Genazzano.]]
***Madòna de Bon Consejo*** (in łéngua latina *Mater Boni Consilii*) eł xe un de i titołi e devozion de Maria, mare de Gesù; ła xe venerà da i fedełi de ła sità de Genazzano e de ła Cèxa Universałe. Teł' 1903 papa Leone XIII eł ga xontà a łe łitanie łauretane ł'invocasion *Mater Boni Consilii*.
## Altri progèti

## Linganbi foresti

* Santuario de Bon Consejo
Ortodosia

L**'ortodosia** (dal greco όρθος, "drito"  e δόξα, "opinion", "dotrina") la xe la piena aprovasion de i prinsipi de na dotrina. La paroła la vien doprà in materia de rełijon, la vien contrastà  da ł'eresia o eterodosia.

## Linganbi foresti

*  Ortodosia
Notre charge apostolique

[thumb|Stema de [Papa Pio X|papa San Pio X.]]
***Notre charge apostolique*** ( in veneto: *El nostro mandato apostołego*) ła xe na łetera apostołega de ła gazeta ufisałe del Vatican *[[Acta Apostolicae Sedis]]*,  prołongà da papa Pio X el 25 de agosto 1910.

## Contenuo
Co ła łetera, el papa, el ga condanà el movimento fransexe Le Sillon, fondà da Marc Sangnier che el prexentava «teorie sociałiste» de on  «*cristianèximo laicizà*, che i sogna i modernisti.»
Inte ła letera apostolega San Pio X ełoja i tradisionałisti  dixendo che : «I veri amighi del popoło no i xe rivołuxionari, ne novaduri, ma i tradisionałisti.»  El condana anca ła concesion democratega ła rełijon catòłega  (desiderà, oncara na volta  da i modernisti), metendo in guardia de fondare na socetà democratega sensa i vałuri veri cristiani.

## Notasion


## Bibliografia
*  
* 

## Voxe corełade
* Papa Pio X
* Modernismo teołoxego

## Linganbi foresti

*
Erezia

[miniatura|Ła Ceza ła vinse l'eresia (scultura nth'e na Ceza de [Stocólma).]]
**Erexia**, **rexia** o **raxia** ła riva da eł greco antico αἵρεσις che in prinzipio che voł dire "sielta". Ła vołe dire che ła nega quałche dogma o teołogía xà stabiłio in pasà.
Ła vien doprà, de sołito int'eł conpo de rełijon.

## Note

## Altri progèti

## Linganbi foresti

*
Catechismo

[thumb|upright=1.4|''Ła łesion de catechismo'', tinto de [Jules-Alexis Muenier, 1890.]]
El **catechismo**  κατηχισμός dal greco  katechéo "istrusion abocalménte". El ze on somario de na dotrina sviłupà da na espozision de łenguajo de rełijon.

La paroła la vien tradisionalmente doprà pa insegnare la rełijon cristiana in prinsipio de Nòvo Testamento. I catechismi  i ze manuai, de sołito, in forma de domanda e resposta. La catechezi la ze na forma ełementare de istrusion rełiijosa, a voze, che la tradision la mete soto guida on zenitor, prete o jente de comunità cristiana, che ła fisa na serie de domande ai tozeti par la conprension de ła resposta che ła vien dà.

## Altri projèti

## Linganbi foresti

*
Łetera apòstołega

Ła **łetera apòstołega** ła xe na tipołogia de documenti uficiai scriti da eł papa de ła Cexa Catòłica.

Se mete eł quarto grado de inportansa, ał de soto:

* de ła costitusion apostołega
* de l'enciclica
* e de l'esortasion apostołega

ma sora:
* de ła łetera senpłice
* e de on mesajo

Ł'intestasion de łe łetere apostołeghe xe [N. del papa] PP. [aconpagnà da ł'eventuał ordinansa]. / Ad perpetuam rei memoriam".
## Exenpi de łétare conoseste

* 1856 : *[[Singulari Quidem]]* (Pio IX)
* 1865 : *[[Multiplices inter]]* (Pio IX)
* 1919 : *[[Maximum illud]]* (Benedeto XV) 
* 1980 : *[[Dominicae Cenae]]* (Joani-Pàolo II)
* 1984 : *[[Salvifici Doloris]]* (Joani-Pàolo II)
* 1988 : *[[Mulieris Dignitatem]]* (Joani-Pàolo II)
* 1994 : *[[Tertio millennio adveniente]]* (Joani-Pàolo II), co riva el terso miłenjo, nova era
* 1994 : *[[Ordinatio Sacerdotalis]]* (Joani-Pàolo II)
* 2001 : *[[Novo Millennio Ineunte]]* (Joani-Pàolo II)
* 2002 : *[[Rosarium Virginis Mariae]]* (Joani-Pàolo II)
* 2003 : *[[Spiritus et Sponsa]]* (Joani-Pàolo II)
* 2004 : *[[Mane Nobiscum Domine]]* (Joani-Pàolo II)
* 2016 : *[[Misericordia et misera]]* (Fransesco)
* 2019 : *[[Aperuit illis]]* (Fransesco), par ła cuała ła xe sta istituia ła doménega de ła Paroła de Dio

## Linganbi foresti

*  Ecclesiastical Letters
Gloria.tv

***gloria.tv*** el xe on sito fondà in tel 2005, de poxision Catòłega tradisionałista en forma anonima, che el xe gestio da on portałe video e tełevixion via internet.

## Vose coredà
* Catòłeghi tradisionałisti

## Linganbi foresti

*
Complot contra la Iglesia

***Complot contra la Iglesia*** (*Conploto contro ła Cexa*) eł xe on sajo scrito in tel 1962, doprando el pseudonimo Maurice Pinay, da dei catołisi mèsegani, tra sti chi el teołogo Joaquín Sáenz y Arriaga. El łibro xe tanto critego contro el Conciłio Vatican II, el xe popołare in tei catòłeghi tradisionałisti e in particołar i sedevacantisti.
thumb|Apertura de eł Vatican II.
## Fin e contenuo
Ł'autor, dopo ben 12 mixi de łaoro, el ga scrito l'ópera in ocasion de l'evento de el Conciłio Vatican II, el xe sta distibuio ai *pari conciłiari* col el fin de fare capire el mesajo. Se trata de far savere ai leturi de miterłi in guardia de ła mediasion de cualche menbro de ła gerarchia eclesiastega con l'axion ebraega pa aver na dichiarasion in favor de i ebrei al Conciłio in tel sistema che la Cèxa ła se meta in contradixion 19 secołi de infalibiłità pontefisa. Vien indicà i nemighi de ła Cèxa de Roma e i sostinituri del conploto el comunismo, ła masoneria el protestantesimo.

## Note


## Edision
* Maurice Pinay *[http://books.google.it/books?id=5ez_GwAACAAJ&dq=COMPLOTTO+CONTRO+LA+CHIESA+di+maurice+pinay&hl=it&sa=X&ei=xpPzU6KOBIb7PJucgOAC&ved=0CCYQ6AEwAQ Complotto contro la Chiesa]*, 1962, D. Detti.

## Bibliografia
* Sodalitium.

## Vose coredà
* Catòłeghi tradisionałisti
* Sedevacantismo
## Linganbi foresti

*  
*  
*
Documento

[thumb|On documento materiałe scrito: on bando riguardante el vałor maximo de vendita de [formento in teł Stato Pontefiso (1557).]]
On **documento** el xe na roba in forma fixega che el contien informasion. De solito el se intende de carta ma el pole eser anca de altri materiałi.

## Altri projeti

## Linganbi foresti

*
Secoło

On **secoło** (da el latin *saecŭlum* generazion); la xe la forma de unità de mixura de el tenpo che se riferise a on periodo da 0 a 100 ani.

## Vose coredà
* Tenpo

## Ałtri progèti

## Linganbi foresti

*